cyanic-selkie/wikianc huggingface dataset:
Georges-Eugène Haussmann
Haussmann blei fødd i 1809, utdanna seg til advokat, og blei i 1833 utnemnd til underprefekt, men missa stillinga i kjølvatnet av revolusjonen i 1848. Under Napoleon III si tid som president var han prefekt i tre departement, og blei i 1853 prefekt i Seine. Han fekk ein barontittel og plass i senatet frå 1857. Som prefekt i Seine fekk han i oppdrag å forherlege keisardømet gjennom ei fornying av Paris. Løysinga var monumental, og omdiskutert både i samtid og ettertid. I løpet av få år var byen fullstendig omskapt, med anlegg av stjerneplassar, og lange, rettlina boulevardar. For å få rom til desse endringane blei store delar av det gamle Paris rive, og Haussmann omtalte også seg sjølv som «nedrivingskunstar». Som kompensasjon for alt rivingsarbeidet, blei den tillatne byggjehøgda heva til fem etasjar, attåt den karakteristiske kvistetasjen som pregar bybiletet i Paris. Det omfattande prosjektet førte til stor gjeld, som i sin tur gjorde leige- og levekostnadene i byen høge, og då Émile Ollivier blei statsminister i 1870 fekk Haussmann avskil som prefekt.
Waterpipe Beach
Waterpipe Beach er ei flat grusstrand på vestsida av Borge Bay på Signy Island i Sør-Orknøyane. Det vart kartlagd i 1933 av eit lag frå Discovery Investigations Ho vart kartlagd på ny og namngjeve i 1947 av Falkland Islands Dependencies Survey (FIDS). Ei gamal røyrleidning frå ein pumpestasjon ved den sørlegaste innsjøen i Three Lakes Valley fører ned til denne stranda og vart nytta av Tønsberg Hvalfangeri for å fylle vatn på kvalbåtane sine i perioden 1920-30.
Brønnøysund vidaregåande skule
Brønnøysund vidaregåande skule (BVS) ligg sentralt i Brønnøysund i Brønnøy kommune på Sør-Helgeland. Det er over 465 elevar og 120 tilsette på BVS. Skulen tilbyr 21 ulike programområde og tek imot elevar frå nabokommunane Vega, Bindal. Sømna og Vevelstad.
Historie
Tidlegare var skulen delt i to vidaregåande skuler, kalla Østtun som var ei yrkesfagleg skule og Vesttun som var gymnas. I 1990 blei dei to skulane slått saman til ein skule.
Skulen vart pussa opp frå 2013 til 2014, da fekk skulen kantine og bibliotek.
Dei fleste studietilboda er plassert i skulebygget som ligg ved Samfunnshuset. Ei avdeling, Teknisk og industriell produksjon ligg fire kilometer lenger nord i Brønnøysund. Skulen brukar og Brønnøyhallen og turområdet Svarthopen i undervisninga.
Litauen i Eurovision Song Contest
Historikk
Det er den litauiske ålmennkringkastaren Lietuvos nacionalinis radijas ir televizija (LRT) som sender Eurovision Song Contest i Litauen, og som vel det litausike bidraget til tevlinga. I 1994 deltok Litauen i Eurovision Song Contest for fyrste gong, med Ovidijus Vyšniauskas og songen «Lopšinė mylimai». Songen og artisten var valde internt av tv-kanalen, men sidan har alle litauiske bidrag blitt kåra gjennom ein nasjonal finale. Litauen fekk ein verst tenkeleg start då «Lopšinė mylimai» kom heilt sist utan poeng i Dublin i Irland.
Fråvær og retur
Etter sisteplassen heldt landet seg borte frå tevlinga, men returnerte i 1999 med Aistė og songen «Strazdas». Ho framførte bidraget på samogitisk, ei litauisk dialekt. Ho vart berre nummer 20 av 23, og dimed måtte Litauen stå over tevlinga i 2000. Eit middels resultat i 2001 og ein nest sisteplass i 2002 førte til at Litauen måtte stå over tevlinga i 2003.
Frå 2004 deltok Litauen i semifinalar og kom på sisteplass i semifinalen i 2005. Året etter kvalifiserte Litauen seg for fyrste gong med gruppa LT United og «We Are the Winners». Låten kom på ein sjetteplass, noko som framleis er den beste plasseringa til Litauen i Eurovision Song Contest. Sidan har resultata til Litauen svinga, og Litauen kvalifiserte seg ikkje til finalen i 2008, 2010 og 2014. I 2016 fekk Litauen sin til då nest beste plassering, då Donny Montell sang Litauen inn til ein niandeplass med «I've Been Waiting for This Night». Denne plasseringa vart slegen av The Roop i 2021, som fekk ein åttandeplass med «Discoteque».
Lange nasjonale finalar
Med unntak av 1994 har Litauen valt ut sine bidrag gjennom ein nasjonal finale. Frå 2013 til 2019 vart dei litauiske bidraga valde gjennom den nasjonale finalen "Eurovizijos" dainų konkurso nacionalinė atranka (Eurovision Song Contest, nasjonal utveljing). Gjennom denne utveljinga vart Litauen etter kvart kjent for sine lange og kronglete uttakingar; i 2015 var det åtte show før vinnaren vart kåra, og i 2016 var det heile ti show. Dette vekte også oppsikt i Noreg, og under norske Melodi Grand Prix 2016 viste NRK direktebilete frå den åttande litauiske delfinalen, som gjekk samstundes som den norske finalen. Sidan 2020 har dei litauiske bidraga verte valde gjennom den nasjonale finalen Pabandom iš naujo! (Vi prøver igjen!).
Slaget ved Nassau i 1720
Raidet mot Nassau (eller Slaget ved New Providence) fann stad i februar 1720 då ein spansk styrke prøvde å angripe den britiske busetnaden Nassau under kvadrupelalliansekrigen.
Cornejo segla etter kvart av stad med over 100 fanga slavar. Rogers, klarte ikkje å gje løn til garnisonen og med dårlegare helse, segla han kort tid etter attende til England. Guvernøren hadde brukt den personlege formuen sin på forsvaret av Nassau. Storbritannia og Spania forhandla fram fredsavtale året etter.
Wakefield Highland
Wakefield Highland er eit snødekt høgland sentralt på Den antarktiske halvøya, som grensa i nord til Hermesbreen og toppen av Weyerhaeuserbreen og Aphroditebreen, i vest til toppen av Airybreen, Rotzbreen og Sellerbreen, og i sør til Flemingbreen og i aust til Lurabeebreen, Sunfixbreen og Grimleybreen. Han vart fotografert frå lufta av Ronne Antarctic Research Expedition (RARE) den 22. desember 1947. Han vart kartlagt av Falkland Islands Dependencies Survey (FIDS) i november 1960. Det er kalla opp etter vicomte Wakefield av Hythe, som støtta British Graham Land Expedition (BGLE), 1934-37. Namnet vart gjeve av UK Antarctic Place-Names Committee (UK-APC) og Advisory Committee on Antarctic Names (US-ACAN).
Wood Island ved Livingston Island
Wood Island er ei klipperik øy i Hero Bay ved Livingston Island i Sør-Shetlandsøyane i Antarktis som ligg søraust for Desolation Island og Miladinovi Islets og utgjer sørsida av Blythe Bay. Ho dekkjer 14 hektar. ) Området vart ofte vitja tidleg på 1800-talet av engelske og amerikanske selfangarar som opererte frå Blythe Bay.
Namnet kjem frå «Wood Harbour» eller «Port Wood» som opphavleg vart nytta om Blythe Bay av kaptein Robert Fildes i desember 1820.
Øya ligg 1,7 km aust-søraust for Miladinovi Islets, 2,38 km søraust for Iratais Point på Desolation Island, 9,33 km sørvest for Williams Point, 5,2 km vest-nordvest for Kotis Point, 4,65 km nordvest for Bezmer Point og 9,55 km nordaust for Siddons Point.
Fußstein
R. Starr, J. Eberl og H. Lechner kleiv i 1880 opp på toppen av Fußstein, dei tok seg opp søraustsida. Turruta deira er den greiaste, men normalvegen går opp sørsida.
Fußstein består av granitt og gneis. Det solide berget gjer at Fußstein er eit ynda mål for fjellklatrar.
William Thomson Kelvin
William Thomson, lord Kelvin var ein britisk matematisk fysikar som vert rekna som grunnleggaren av termodynamikk. Han var professor i fysikk ved Universitetet i Glasgow frå 1846 til 1899.
Han vart adla av dronning Victoria i 1892 til 'baron Kelvin (lord Kelvin) for arbeidet sitt med å leggje ein transatlantisk telegrafkabel. Namnet Kelvin kjem frå elva Kelvin som renn gjennom universitetsområda i Glasgow. Han starta ved dette universitetet ti år gammal, og då han nådde 22 år var han vorte professor her. Han vart vald som medlem av Royal Society i 1851 og var president der i perioden 1890-1895. I 1896 vart han tildelt Knight Grand Cross av Royal Victorian Order og i 1902 vart han ein av dei første medlemmane av Order of Merit. Han er gravlagt i Westminster Abbey i London.
Moore Peak
Moore Peak er ein fjelltopp med ei høgd opp mot ca. 2500 moh på vestsida av Mount Terror på Ross Island. Fjellet er 1,6 nautiske mil (3.0 km) vest-sørvest for toppen av Mount Terror og 1 nautisk mil (1,9 km) sør for Mount Sutherland. Etter forslag for P.R. Kyle, vart det namngjeve av Advisory Committee on Antarctic Names (US-ACAN) (2000) etter James A. Moore, eit medlem av New Mexico Institute of Mining and Technology sitt lag på Mount Erebus i 1983-84 og 1985-86.
William Thomson Kelvin
Lord Kelvin tenkte ut den absolutte temperaturskalaen (kelvinskalaen) i 1848 og SI-eininga for temperatur, Kelvin, er kalla opp etter han. I 1951 gav han ut ei betre forklaring av skalaen, samstundes med at han kom fram til den andre termodynamikklova. I 1853 oppdaga han saman med J.P. Joule Joule-Thomson-effekten. I 1856 føresåg han Thomson-effekten. Lord Kelvin arbeidde innan mange område, tenkte ut nye metodar og gjorde mange oppfinningar. Han var konsulent for firmaet som i 1850-åra la den første transatlantiske telegrafkabelen. I dette arbeidet vart det naudsynt å nytte særs følsame måleinstrument, og han konstruerte då speilgalvanometeret
Lord Kelvin vart utnemnd til æresdoktor ved Det Kongelege Fredriks Universitet i samband med feiringa av 100-årsdagen for fødselsdagen til Niels Henrik Abel i 1902.
Plainfield i New Jersey
40.61544°N, -74.41577°W
Plainfield i New Jersey er ein by i Union County i delstaten New Jersey i USA. Byen har om lag 50 000 ibuarar og eit flatemål på 15,6 km².
Staden vart busett av kvekarar i 1684. Plainfield fekk byrettar i 1869.
Musikaren Bill Evans og idrettsmannen Milt Campbell var begge frå Plainfield.
Det bahrainske herrelandslaget i handball
Bahrain sitt herrelandslag i handball er det mannlege landslaget i handball for Bahrain. Det representerer landet i internasjonale handballturneringar, og vert regulert av Bahrain Handball Federation. Landslaget har delteke i internasjonale turneringar sidan 1977.
Resultat i internasjonale turneringar
''Resultata som er vist under er berre turneringar der Bahrain har delteke. Turneringar dei ikkje har tatt del i er ikkje førte opp.''
Arntzen
Arntzen:
Obbola
Geografi
Øya Obbola er den 42. største øya i Sverige i areal. Västerfjärden, som ligg vest for øya, skil Obbola frå Strömbäck og friluftsområdet Kont. I nord er øya knytt til fastlandet via Bergöbrua (E12), i aust med Holmsund via Obbolabrua.
Industri
SCA har ein fabrikk i Obbola, og til denne kjem det kvart sjette minutt ein trailer med trevirke som skal bli til papp. Veden utgjer ca. 50 % av det totale råmaterialet til papirmassen, den øvrige halvdelen kjem frå returpapir, som dels vert samla inn i Sverige, og dels vert importert.
Almir Turković
Almir Turković er ein tidlegare bosnisk fotballspelar.
Frederik Hansen Rested
Frederik Hansen Rested var ein norsk embetsmann. Han var byfogd og byskrivar på Kongsberg, og bergamtskrivar i 1792. I 1801 var han sorenskrivar i Mandal.
Oter (fleirtyding)
Oter kan visa til:
Torbjørn Ringdal Hansen
Torbjørn Ringdal Hansen er ein norsk sjakkspelar. Han vart utnemnd til Noregs 11. stormeister i sjakk i mai 2015.
Torbjørn Ringdal Hansen vart Stormeister på grunnlag av tre gode turneringar: Resultatet i Rilton Cup 2003/2004 var også eit stormeister-napp. Deretter, i Ishavsserien 2007-2008 enda han opp med 7 poeng på 9 rundar, noko som gav eit nytt stormeister-napp. Og i stormeisterturneringa Roquetas de Mar i Spania, i tida 1-6. januar 2011, tok han 6,5 poeng på 9 rundar, noko som gav han det tredje tilstrekkelege stormeisternappet. Men for å bli utnemnd til stormeister er det i tillegg eit krav at ein klarer å få eigen FIDE-rating opp i 2500. Han hadde pr. 1. januar 2011 2439, og det tok deretter nokre år før han pr. 1. mai 2015 passerte 2500, og deretter straks vart utnemnd til stormeister.
Torbjørn Ringdal Hansen vart junior-noregsmeister i sjakk i 1998. Han er no medlem i Schakklubben av 1911. Torbjørn Ringdal Hansen var den første trenaren til Magnus Carlsen.
Atle Grønn
Atle Grønn er ein norsk sjakkspelar. Han blei utnemnd til Internasjonal meister i sjakk (IM) i 2008.
Atle Grønn har lenge vore over rating-kravet på 2400, og har også hatt tre innteikningar i IM-tittelen ei stund. To av desse turneringane var over 9 rundar, men den tredje var ei lagturnering over 7 rundar. Dermed hadde han IM-resultat på samla 25 parti, medan kravet er 27 parti. Men den 30. mars 2008 klarte han eit 4. IM-resultat, ved å ta 5,5 poeng på 9 rundar i den norske Ishavsserien i sjakk 2007-2008 (eliteserien for klubblag). Atle Grønn vart deretter utnemnd til Internasjonal Meister i sjakk av Verdssjakkforbundet FIDE.
Atle Grønn vart junior-noregsmeister i sjakk i 1987. Han er medlem i Oslo Schakselskap.
Atle Grønn har vore redaktør av Norsk Sjakkblad. Han er kjend som kommentator i NRK sine sjakksendingar. Sidan 2017 har han skrive sjakkspalta i Aftenposten. I det daglege arbeider han som professor i russisk ved Universitet i Oslo.
Mario Kempes
Mario Alberto Kempes Chiodi er ein argentinsk tidlegare fotballspelar frå Bell Ville i Córdoba-provinsen i Argentina. Han skåra to av måla då Argentina vann 3-1 over Nederland i finalen i VM i fotball 1978.
Kempes slo gjennom for Rosario Central i heimlandet, ein klubb han spelte for i tida 1974-76. Frå hausten 1976 til 1984 spelte han midtspiss for den spanske klubben Valencia CF, med unnatak for sesongen 1981/82, då han spelte for River Plate i Argentina. I sine to fyrste sesongar for Valencia vart han toppskårar i La Liga. Sidan 1984 spelte han i to år for spanske Hercules Alicante, og deretter i seks år med tre ulike klubbar i Austerrike; FC Wien, St. Pölten og Kremser SC.
Kempes var ein av fleire unge spelarar som fekk debutere då Argentina hausten 1973 spelte kvalifiseringskamp mot Bolivia i tynnlufta i La Paz. Fram til 1982 spelte han 43 landskampar og skåra 20 mål for Argentina. Høgdepunktet var fotball-VM 1978 på heimebane, der Kempes vart toppskårar i turneringa med seks mål og verdsmeister.
Roy Fyllingen
Roy Harald Fyllingen er ein norsk sjakkspelar. Han vart utnemnd til Internasjonal meister i sjakk (IM) av Verdssjakkforbundet FIDE i 1995.
Roy Fyllingen vart Noregsmeister i sjakk i 1998. Han vart junior-noregsmeister i sjakk i 1991.
Roy Fyllingen er medlem i Bergens Schakklub. Han er jurist av utdanning.
Nash Peak
Nash Peak er eit markant fjell 1,4 nautiske mil (2.6 km) nord for toppen av Mount Bird nordvest på Ross Island. Fjellet har ei høgd på over 1600 moh. Det vart namngjeve av New Zealand Geographic Board (NZGB) (2000) etter sir Walter Nash, som var djupt involvert i å fremje rolla til New Zealand i Antarktis og som signerte Antarktistraktaten for New Zealand som statsminister.
Skeise-NM 2010 i firkamp
NM på skeiser 2010
Dato: 6./7. mars 2010
<br style="clear:both;" />
500 meter
<br style="clear:both;" />
5000 meter
<br style="clear:both;" />
1500 meter
<br style="clear:both;" />
10000 meter
<br style="clear:both;" />
Öbonäs
Öbonäs er ein svensk tettstad i Norrköpings kommun i Östergötlands län i Östergötland. I 2005 hadde tettstaden 252 innbyggjarar.
Golden Gate Park
Det inngjekk betydeleg landskapsarkitektur i parken, som kunstige vannløp, ein foss og innsjøar, slik at det vart til eit avvekslende og troverdig naturleg anlegg. I 1875 vart det planta 60 000 tre i parken (for det meiste eukalyptus, montereyfuru og montereysypress) for å stabilisera terrenget. Seinare er ytterlegare omtrent like mange tre tilkome. To vindmøller av hollandsk inspirasjon kom på plass i 1903 heilt vest i parken, for å pumpa vatn opp i parken.
Parken inneheld fleire av San Franciscos severdigheiter, blant anna De Young-museet, California Academy of Science og Conservatory of Flowers. Her er òg USAs eldste japanske tehage, Japanese Tea Garden. Makato Hagiwara, ein japansk anleggsgartner, som i 1895 anla og forvalta så tehagen med dens bonsaitrær, dens tehus og alt det øvrige fram til 1942, reknast som utviklaren av dei såkalla Fortune cookies. Anlegget har den såkalte Drum Bridge og seinare kom ei pagode og zen-hage til.
Ei rekkje statuar av historiske skikkelsar er spreidd rundt om i parken, av Francis Scott Key, Robert Emmet, Robert Burns, dobbelmonumentet til Johann Goethe og Friedrich Schiller, General Pershing, Beethoven, Giuseppe Verdi, president Garfield og Thomas Starr King. Bronsestatuen av Don Quixote og hans følgjeven, Sancho Panza, knelande føran deres skapar, Cervantes, kombinerer fiktive skikkelsar med ein historisk forfattar.
Fotogalleri
Polaskuta «Gjøa» lå tidledere på parken, men ho vart flyt til Noreg i 1972
Ål kyrkje i Ål
Ål kyrkje er ei langkyrkje frå 1880 i Ål kommune i Viken fylke. Kyrkja vart oppført av Andreas Keitel etter teikningane for Nedstrand kyrkje.
Royal Black Institution
The Royal Black Institution er det fullstendige formelle namnet til organisasjonen, men den kan av og til og verta kalla «the Black», «the Royal Black Preceptory» og i ein del dokument er ogso lengre namn som «The Royal Black Knights of the British Commonwealth» og «The Royal Black Knights of the Camp of Israel» nytta.
Ål kyrkje i Ål
Kyrkja vart ombygd i 1959 etter planar av arkitekt Frederik Konow Lund. Då vart det nygotiske interiøret i kyrkja totalt endra, og inventaret frå byrjinga av 1700-talet vart teke i bruk att. Koret fekk ein kopi av taket frå stavkyrkja, som hadde stått i nærleiken og vorte rive i 1880, altså same året som Ål kyrkje vart teke i bruk.
Royal Black Institution
Gradsstruktur
Organisasjonen har ein gradsstruktur som byggjer på liknande premiss som frimurarordenen, og har 11 gradar frå nedst til øvst:
Read Mountains
Read Mountains er ei fjellrekkje, med Holmes Summit på 1875 moh som det høgaste, aust for Glenbreen sør i den sentrale delen av Shackleton Range. Fjella vart først kartlagde i 1957 av Commonwealth Trans-Antarctic Expedition og kalla opp etter professor Herbert H. Read, leiar i Scientific Committee og medlem av rådet som planla Commonwealth Trans-Antarctic Expedition, 1955-58.
Ål kyrkje i Ål
Gravkapellet vart teikna av Ole Stein og innvigd i 1947. I 1973 vart det gjort om til kyrkjestove.
Royal Black Institution
Gradsstruktur
1) Royal Black 2) Royal Scarlet 3) Royal Mark 4) Apron and Royal Blue 5) Royal White 6) Royal Green 7) Royal Gold 8) Star and Garter 9) Scarlet Arrow 10)Link and Chaim 11)Red Cross
Ål kyrkje i Ål
Ål kyrkje er prostikyrkje i Hallingdal prosti.
Royal Black Institution
Gradsstruktur
For å kunne verta med i The Royal Black Institution, må ein fyrst vera med i Orangeordenen.
Leiing og stormeistrar
Det leiande organet i den internasjonale Royal Black Insatitution vert kalla «Imperial Grand Council», og sidan oppstarten har desse vore stormeistrar, eller sovereign grand masters som det heiter på heimesidene.
I organisasjonen vert dei alle omtala med «Sir Knight» føre namna sine med eventuelle andre titlar.
Zavala Island
Zavala Island (bulgarsk остров Завала) er ei isfri øy i Dunbar Islands utanfor nordvestkysten av Varna Peninsula på Livingston Island i Sør-Shetlandsøyane i Antarktis. Øya er 700 meter lang og 250 meter brei med eit areal på 14 hektar. Området vart vitja tidleg på 1800-talet av selfangarar.
Øya er kalla opp etter busetnaden Zavala vest i Bulgaria.
Zavala Island som ligg 1,3 km aust-nordaust for Balsha Island, 750 meter sørvest for Aspis Island, 800 meter nord for Slab Point og 350 meter vest for Organpipe Point.
Ohau Peak
Ohau Peak er eit spisst fjell 1,9 nautiske mil (3,5 km) nordaust for toppen av Mount Terror på Ross Island. Fjellet har ei høgd på ca. 2400 moh og er det midterste av tre fjelltoppar 0,8 nautiske mil (1,5 km) nord for Mount McIntosh. Det vart namngjeve av New Zealand Geographic Board (NZGB) (2000) etter ein fjelltopp nær Tekapo (Tekapo Ridge) på New Zealand.
Mr. Radio av Electric Light Orchestra
«Mr. Radio» er ein song av Electric Light Orchestra skriven av Jeff Lynne.
Songen var meint å bli den andre singelen frå debutalbumet til gruppa, The Electric Light Orchestra (No Answer i USA) i 1971. Songen er skriven i 1920-talsstil om ein mann som mistar kona si og som berre har radioen att. Orkesterintroduksjonen til songen er spelt baklengs og var eit tidleg døme på det som art eit av varmerka til Lynne for produksjonsstilen til ELO. Songen har ingen bassnotar.
NM i symjing 1966
Kongepokalane vart tildelt Ida Bjerke frå Bergens Svømmeclub og Ulf Gustavsen frå Oslo Idrettslag, dei same to kongepokalvinnarane i 1965. Bjerke fekk pokalen for prestasjonen i 200 metr bryst, Gustavsen for nioregsrekorden i 400 meter fri.
Mr. Radio av Electric Light Orchestra
Singelutgåva av songen vart først gjeven ut i 2005 på samlealbumet «Harvest Showdown».
NM i symjing 1966
100 m fri
<br style="clear:both;" />
400 m fri
<br style="clear:both;" />
1500 m fri
<br style="clear:both;" />
200 m rygg
<br style="clear:both;" />
200 m bryst
<br style="clear:both;" />
200 m butterfly
<br style="clear:both;" />
400 m medley
<br style="clear:both;" />
Sviktstup
<br style="clear:both;" />
Kunststup
<br style="clear:both;" />
100 m rygg
<br style="clear:both;" />
100 m butterfly
<br style="clear:both;" />
Paul Bocuse
Paul Bocuse var ein namngjeten fransk meisterkokk, mellom anna kjend for å ha skipa den uoffisielle verdsmeisterskapen i finare kokkekunst, Bocuse d’Or, som gjeng føre seg i byen Lyon i Frankrike annankvart år.
Paul Bocuse, som ofte vart omtala som berre Monsieur Paul, vart fødd i Collonges-au-Mont-d'Or i nærleiken av Lyon. Ha døydde i same huset som han vart fødd i, der han også hadde restauranten sin, L'Auberge du Pont de Collonges. Her hadde faren òg hatt sin serveringsstad, før Paul Bocuse innreia sin elegante restaurant i dette «herberget». Restauranten er i dag sett på som ein av heilagdomane for den franske kokekunsten («un des temples de la cuisine française»). Men han har òg vore leiar for ei mengd restaurantar og snøggmatrestaurantar i både Lyon og andre stader i verda, og har dessutan vore lærar for mange kokkar som har hatt suksess. Dessutan har han vore forfattar av bøker om kokkekunst og matlaging.
William Anderson
William Anderson er sovereign grand master for Royal Black Institution frå 2018. Anderson er anglikansk prest (Church of Ireland) i Tullanisken og Clonoe sokn i grevskapet Tyrone, men er opphavleg frå grevskapet Armagh.
Apertur (fleirtyding)
Apertur (av latin apertura; «opning» eller «åtgang») kan òg visa til:
Anatomi og medisin
Det finst ulike anatomiske aperturar i menneskekroppen:
Edin Mujčin
Edin Mujčin er ein tidlegare bosnisk fotballspelar.
Ole Torjussen Refsnes
Ole Torjussen Refsnes var ein norsk gardbrukar, lærar og lensmann.
I 1815–16 var han 4. representant frå Lister og Mandals amt til det 1. ordentlege Storting. Han var 2. suppleant i 1821.
Refsnes drukna i Øydnavatnet på ei reise heim frå Mandal.
Oamaru Peak
Oamaru Peak er ein fjelltopp på 2 nautiske mil (3,7 km) nord for Mount Terra Nova på Ross Island. Fjellet har ei høgd på ca. 1000 moh og ligg 1 nautisk mil (1,9 km) nord for Caldwell Peak. Det vart namngjeve av New Zealand Geographic Board (NZGB) (2000) etter Oamaru i Otago på New Zealand, hamnebyen «Terra Nova» først vitja etter at kaptein Robert F. Scott var død.
Herbert Mountains
Herbert Mountains er ei fjellrekkje på austsida av Gordonbreen i Shackleton Range i Antarktis. Dei vart først kartlagde i 1957 av Commonwealth Trans-Antarctic Expedition (og kalla opp etter sir Edwin S. Herbert, styrleiar i Finanskomiteen og medlem av rådet som styrte ekspedisjonen, 1955-58.
Ola Narr i Oslo
Ola Narr er eit parkområde i Oslo, nokre hundre meter frå Carl Berners plass.
I nyare tid har namnet vist til delar av området nord i Tøyenparken, men opphavleg viste det berre til kollen heilt i nordenden av Tøyenparken, nærast Carl Berners plass.
Historie
Parken blei brukt til skihopping den 17. mai 1948, då ein henta snø hit frå Finse. Det var rundt 50 000 tilskodarar ved eit renn som er blitt kalla «legendarisk» av Rina Mariann Hansen, byråd for kultur, idrett og frivillighet i Oslo. Vinteren 2017/2018 la Oslo kommune kunstnsnø i parken slik at folk kunne stå på ski der.
Leveld kyrkje
Leveld kyrkje er ei langkyrkje frå 1880 i Ål kommune i Viken fylke. Kyrkja vart oppført av Andreas Keitel etter teikningane for Nedstrand kyrkje. Romma på kvar side av vesttårnet vart oppført i 1976 etter teikningar av Elisabet Fidjestøl.
Kyrkjegarden vart teken i bruk i 1832.
Ödeborg
Ödeborg er ein tettstad i Färgelanda kommun i Västra Götalands län i landskapet Dalsland i Sverige. I 2005 hadde tettstaden 615 innbyggjarar.
Hematitt
Hematitt (av gresk αιματoεις, haimatoeis, som tyder 'blodig') er eit mineral av typen jernoksid med formel Fe2O3, som er kjent som det viktigaste råstoffet for framstilling av jern. Hematitt blei ofte kalla naturleg jernmalm då det har ein høg jerngehalt (rundt 65%) og kunne såleis nyttast uforedla. Hematitt blir òg kalla jernglans eller jernglimmer.
Hematitt blir ofte danna nær stilleståande vatn eller geysirar, men kan òg komme frå vulkansk aktivitet. Gråfarga hematitt som vert knust gir eit raudleg pulver. Fargen kan vere raudleg. Dette har gjeve opphav til tilnamna blodstein eller raudjernstein. Hemetitt blir ofte nytta som pigment. I form av raud oker har hematitte vore nytta til farging av måleri og tekstilar. I eldre tider kunne greske soldatar bruke blodsteinar som amulett for å stoppe blødning. Forsking har seinare påvist mineralet si evne i pulverisert form til å bidra til koagulering.
Hematitt kan berre dannast i kontakt med vatn. At det finst hematitt på Mars, som gjev planeten den raude fargen, vart difor teke som eit sterkt indisium på at planeten hadde hatt vatn tidlegare. Landingsstaden for sonden Opportunity som landa på Mars i 2004, vart spesielt vald ut på grunn av store førekomstar av hematitt. Undersøkingar av grunnen der sonden landa viste seg òg å stadfeste førehandtrua om at det tidlegare hadde vore vatn der.
Utvinning av hematitt har skjedd mellom anna i Kiruna, Sør-Varanger, Oppdal, Ulefoss og Dunderlandsdalen.
Ved sliping av svarte hematitt-krystall får ein «svart diaman». Avrunda sliping gir populære, rimelegare smykkesteinar.
Parawera Cone
Parawera Cone er ei kjegle med ei høgd opp mot ca. 1300 moh nordaust på Tekapo Ridge i Kyle Hills på Ross Island. Kjegla er 1 nautisk mil (1,9 km) nordvest for Ainley Peak. Namnet Parawera (tyder sønnavind) og er eit av fleire vindnamn på maori som New Zealand Geographic Board (NZGB) har nytta i området.
Odensbacken
Odensbacken er ein svensk tettstad i Örebro kommun i Örebro län i landskapet Närke. I 2005 hadde tettstaden 1 384 innbyggjarar. Odensbacken ligg cirka 25 kilometer søraust for Örebro.
Shep and the Limelites
Shep and the Limelites var ein amerikansk doo-wop-trio tidleg i 1960-åra, som bestod av James «Shep» Sheppard (1935-1970), Clarence Bassett (1936-2005) og Charles Baskerville (1936-1995). Dei er mest kjend for hitten «Daddy's Home» frå 1961, som vart skriven av mellom andre Sheppard.
Dekningsbidrag
Dekningsbidrag er eit bedriftsøkonomisk omgrep som gjev eit tal på det ein sitt att med etter at dei variable kostnadene er trekt frå salsinntektene. I handelsverksemder blir dette ofte kalla avanse eller bruttoforteneste. Dekningsbidraget blir nytta til å betale dei faste kostnadene, slik som husleige, straum, fast lønn og andre kostnader som ikkje let seg endre på kort sikt. Er det noko til overs etter dette, sitt ein att med eit overskot, som kan takast ut eller nyttast til nye investeringar i verksemda.
Shep and the Limelites
Karriere
Sheppard og Bassett var begge frå Queens i New York, og Baskerville kom opphavleg frå Virginia. Dei sette saman gruppa i Queens i 1960 og kalla seg opphavleg Shane Sheppard and The Limelites, men endra kjapt namn til berre Shep and the Limelites. Alle tre hadde tidlegare erfaring i andre grupper: Shep med The Heartbeats (kjend for «A Thousand Miles Away»); Bassett med The Five Sharps og så Baskerville i The Videos.
Dekningsbidrag
Dekningsbidraget kan reknast ut for ei særskild produksjonsvare/teneste (dekningsbidrag per eining) eller for verksemda som heilskap (samla dekningsbidrag). Dekningsbidragskalkyler er vanlege til dømes i landbruket, der dei reknar ut per dekar av ein bestemt produksjon. Desse inngår då gjerne som grunnlag for produksjonsplanlegginga og for lønsmedkalkyler ved investeringar.
I ei produksjonsverksemd vil dekningsbidraget kunne finnast ved å trekkje direkte materialkostnadar, direkte lønnskostnader og indirekte variable kostnadar frå driftsinntektene. Dersom ein då trekkjer sals- og administrasjonskostnadar i tillegg til avskrivingar frå dekningsbidraget finn ein driftsresultatet.
Shep and the Limelites
Karriere
Shep & The Limelites spelte inn musikk for Hull Records frå og med august 1960. Dei spelte inn originalversjonen av «Daddys Home» den 1. februar 1961. «Daddy's Home» nådde andreplassen på Billboard Hot 100 i mai, og vart sidan spelt inn av P.J. Proby (1970) Jermaine Jackson (1972), Toots and The Maytals (Funky Kingston 1973), Junior English og Cliff Richard (1981). Dei fekk ikkje like stor suksess med andre songar, men selde likevel godt med «What Did Daddy Do», «Ready For Your Love» og «Our Anniversary».
Dekningsbidrag
Dekningsbidraget er eit meir fleksibelt instrument for avgjersle enn sjølvkostkalkyla. Ved avgjersle på kort sikt er det irrelevant kor store dei faste kostnadene er, då faste kostnadar per definisjon ikkje let seg endra på kort sikt. Ved tilbod om produksjon av ein ny ordre seier ein at den bør bli godteken så lenge den gjer positivt dekningsbidrag (dvs. dekker variable kostnadar), så lenge det er ledig kapasitet og den ikkje påverkar prissettinga til dei andre ordrane. Dette til tross for at ordrane gjer negativ sjølvkost. På lang sikt, derimot, kan ikkje ei verksemd overleve med 0 i dekningsbidrag, då det òg må vere att midlar til å dekke faste kostnader.
Shep and the Limelites
Karriere
Kahl Music, som var forleggjar av «A Thousand Miles Away», ein tidlegare song som Sheppard hadde skrive, saksøkte Keel Music, forleggjaren for «Daddy's Home», for brot på opphavsretten. Keel tapte til slutt og dette førte til slutten for The Limelites og Hull Records i 1966. Bassett vart med i The Flamingos og Baskerville i The Players og så The Drifters. Sheppard starta opp att The Limelites seint i 1960-åra, men vart myrda den 24. januar 1970. Han omkom i bilen sin på Long Island Expressway som følgje av skadar han fekk under eit ran. Baskerville døydde 58 år gammal den 18. januar 1995 i New York. Bassett døydde den 25. januar 2005, 68 år gammal av emfysem i heimen sin i Richmond i Virginia.
Dekningsbidrag
Utrekning
Dekningsbidraget til eit produkt er skilnaden mellom salspris og variable kostnader.
Salspris - Variable kostnader = Dekningsbidrag
Ödåkra
Ödåkra er ein tettstad i Helsingborgs kommun i Skåne län i Sverige. I 2005 hadde tettstaden 4 771 innbyggjarar. Tettstaden ligg cirka åtte kilometer nord for Helsingborg og cirka fem kilometer frå Øresund.
Like sør for tettstaden ligg shoppingsenteret Väla centrum. Ödåkra blir kryssa av Västkustbanan (toghaldeplass på pågatåglinja mellom Ängelholm og Malmö) og ligg i tilknyting til motorvegane E6/E20 og E4.
Idrettsklubben Ödåkra Idrottsförening har mellom anna vore aktiv innan bandy, fotball, friidrett og sykling. Friidrettsverksemden blei lagt ned i midten av 1950-åra, og bandy slutta ein med omkring 1960.
10538 Overture
«10538 Overture» er ein song frå 1971 av The Electric Light Orchestra (ELO) og den første singelen dei gav ut.
Historie
Songen, som var skriven av Jeff Lynne, var først meint å vere ei B-side til ein av singlane til The Move. Rick Price frå The Move spelte på bass på originalen, men bassporet hans vart fjerna og spelt inn på ny av Lynne. Roy Wood og Lynne delte vokalen på songen. Songen handlar om ein fange som har rømd, men Lynne ønskte å gje karakteren i songen eit nummer, då han såg nummer 1053 på miksepulten. Wood meinte at med talet 8 til slutt ville det høyres betre ut. Songen var meint å bli ein ny song av The Move, fram til Wood la på fleire lag med cello og The Electric Light Orchestra (ELO) vart fødd. Det var medan denne singelen låg inne på singellista at Wood forlet ELO og i staden starta eit nytt band kalla Wizzard.
B-side
B-sida til «10538 Overture» var «First Movement (Jumping Biz)», ein instrumental av Wood. Songen kom først ut på debutalbumet til bandet, The Electric Light Orchestra i 1971 og vart B-sida til «10538 Overture» med Wood på klassisk gitar og cello.
Andre versjonar
Songen vart spelt av Bobby Sutcliff og Mitch Easter i 2001, av Parthenon Huxley i 2005, og av Def Leppard i 2006 på coveralbumet Yeah!. Gitarriffet i songen vart òg nytta av Paul Weller i 1995 på singelen «The Changingman». Hovudriffet er òg særs likt opningsakkordane på Travelling Wilbury-songen «Handle With Care».
I mars 2007 vart songen nytta under rulleteksten på den femte episoden av andre sesongen av Life on Mars.
Radiometrisk datering
Radiometrisk datering er dateringsmetodar for å bestemme alderen på bergartar, fossil og anna gjennom å måla det radioaktive nedbrytinga hos ulike isotopar. Metoden vert hovudsakleg nytta innan geologi og arkeologi og er framfor alt nyttig over store tidsrom.
Karolinarane
Karolinarane (av Carolus, latinisert form av namnet Karl) er nemninga på soldatane til den svenske kongen Karl XII som styrte frå 1697 til 1718.
I Noreg er karolinarare mest kjende for felttoga mot Trøndelag og Oslo og ikkje minst Fredriksten festning i Halden.
Do You Wanna Touch Me
«Do You Wanna Touch Me», òg kalla «'''Do You Wanna Touch Me? (Oh Yeah)'''», er ein glamrocksong av Gary Glitter. Songen nådde andreplassen i Storbritannia i januar 1973 og var den tredje store hitten hans i heimlandet.
Karolinarane
Dei deltok i slaget på Norderhov i 1716 og i Armfeldts felttog i Trøndelag der ein stor del av styrken omkom i Tydalsfjella under tilbaketrekking vinteren 1719. 3000 soldatar omkom under marsjen til Sverige.
Do You Wanna Touch Me
I 1982 vart songen spelt inn av Joan Jett som tok songen til 20. plass på Billboard Hot 100. Denne versjonen vart nytta i ein reklamefilm i 2008 for Hewlett-Packard sine TouchSmart-maskinar. Reklamen vart trekt attende då HP fekk vite at Glitter, som då var ein dømd barnemishandlar, hadde skrive songen. Songen vart òg spelt fleire gonger av The Cure på turneen deira i 1985.
Karolinarane
Sjå òg
Einteilungswerk
Scanniello Peak
Scanniello Peak er ein fjelltopp med ei høgd på 2200 moh og markerer det høgaste og sørvestlegaste punktet på Tekapo Ridge i Kyle Hills på Ross Island. Det vart namngjeve av Advisory Committee on Antarctic Names (US-ACAN) (2000) etter Jeffrey Scanniello, ein ingeniør som var ved McMurdo-stasjonen og Amundsen-Scott-stasjonen frå 1990.
Márcio Miranda Freitas Rocha da Silva
Márcio Miranda Freitas Rocha da Silva er ein tidlegare brasiliansk fotballspelar.
Verdscupen i alpine greiner 1991/Kvinner
Verdscupen i alpine greiner for kvinner i 1991-sesongen tok til 8. august 1990 på Mount Hutt i New Zealand. Etter nærare fire månaders opphald hedt sesongen fram frå desember månad 1990 til den vart avslutta 23. mars 1991 i Watervilley Valley i New Hampshire i USA. Turneringa omfatta 27 renn og 29 tevlingar. Tevlingane fordelte seg på 7 slalåmrenn, 6 storslalåmrenn, 5 super-g-renn, 9 utforrenn og to kombinasjonstevlingar, dei siste baserte på allereie avvikla enkeltrenn i slalåm og utfor.
Petra Kronberger frå Austerrike forsvarte topplassen i FIS-turneringa. Ho var fullstendig suveren og vann føre landskvinna Sabine Ginther, Vreni Schneider frå Sveits vart nummer tre.
Reinsdyrtid
Reinsdyrtid er namnet på ein periode på slutten av den siste istida og tida like etter istida var over, då jegerfolk følgde reinsdyrflokkane nordover i Europa etter kvart som isbreane trekte seg attende. Perioden vart frå om lag 11 000 til 8300 år sidan. Omgrepet vert nytta ein del i arkeologien i Mellom-Europa.
Odensjö
Odensjö er ein svensk tettstad i Jönköpings kommun i Jönköpings län i Småland. I 2005 hadde tettstaden 1 714 innbyggjarar.
Norges Sjakkforbund
Norges Sjakkforbund vart stifta som Norsk Schakforbund, den 20. juli 1914 av sju klubber. På 30-talet hadde Arbeidernes Idrettsforbund eit eige sjakkutval, som etter kvart vart større enn Norsk Sjakkforbund. Under 2. verdskrigen låg den organiserte sjakken nede, og i 1946 vart dei to organisasjonane einige om å slå seg saman. Samtidig vart namnet endra til det noverande Norges Sjakkforbund.
Ungdommens Sjakkforbund organiserer sjakkspelarar som er under 25 år i nært samarbeid med Norges Sjakkforbund.
Norges Sjakkforbund gir ut medlemsbladet Norsk Sjakkblad.
Organisatorisk
Forbundet sitt høgeste organ er kongressen. Kongressen blir arrangert kvar sommar i samband med Noregsmeisterskapen i sjakk (Landsturneringa).
Kongressen vel eit sentralstyre, som styrer Norges Sjakkforbund mellom kongressane. Sentralstyret blir leia av presidenten i Norges Sjakkforbund. I tillegg vel kongressen ei rekkje utval: Turneringsutvalet, Eliteutvalet, Reglementsutvalet, Elo-komiteen, Seniorutvalet mv.
Norges Sjakkforbund har dei siste åra hatt om lag 2500 medlemmar i om lag 110 sjakklubbar.
Sjakkontoret
Kontoret arbeider mellom anna med:
Flatdal kyrkje
Flatdal kyrkje er ei langkyrkje frå 1654 som står i Seljord kommune i Vestfold og Telemark.
Kyrkja er bygd der det tidlegare har stått ei stavkyrkje. Ho vart seld på auksjon i 1723, og var i privat eige fram til 1873 då kyrkjelyden tok over eigarskapen. Kyrkja har vorte restaurert i 1877 og 1908, og har to utskorne stokkar frå den tidlegare stavkyrkja, krusifiks frå mellomalderen og ei gamal altertavle.
Byggverket er i tre og har 150 plassar.
Nils Brinck Bendz
Nils Brinck Bendz var ein danskfødd jurist som virka i Noreg. Han var cand. jur. i 1779, auditør same år. I 1786 var han mellom anna overbirkedomar og vrakar i Larvik. Han gifta seg med Inger Bugge frå Larvik.
Bendz representerte Larvik på Stortinget 1815-16 og Larvik og Sandefjord i 1821 og på det overordentlege storting i 1822. I 1815-1816 var han medlem av Lagtinget og fem komitear. Han var òg medlem av Riksretten mot Frederik Gottschalk von Haxthausen.
I 1821 var han medlem av åtte komitear, i 1822 medlem av Lagtinget. Han var medlem av Riksretten mot Thomas Fasting og Herman Wedel-Jarlsberg i 1821.
Boston Pops Orchestra
Boston Pops Orchestra er eit amerikansk orkester frå Boston i Massachusetts. Det spesialiserer seg på klassisk underhaldningsmusikk og populærmusikk. Dirigenten er Keith Lockhart.
Orkesteret blei grunnlagd i 1885 som ei avdeling av Boston Symphony Orchestra (BSO), og har hovudsakleg musikarar frå dette orkesteret. Orkesteret har ein vårsesong og eit juleprogram i desember. For Pops-konsertar blir setene i Symphony Hall i Boston flytta frå auditorium-stil til bankett- og kafésete. Pops speler også ein årleg konsert ved Hatch Memorial Shell på esplanaden langs Charles-elva som ei 4. juli-feiring. Framføringa deira av «The Stars and Stripes Forever» er kjend for utfalding av det amerikanske flagget mot slutten av songen. Orkesteret er sterkt identifisert med den langvarige leiaren sin Arthur Fiedler, og har utført ei rekkje innspelingar, turnear og fjernsynsopptredenar.
Faistenau
Faistenau er ein kommune i Distriktet Salzburg-Umgebung i Forbundslandet Salzburg i Austerrike. Kommunen har ei flatevidd på 51,2 km² og i kring 3 100 ibuarar. Landsbyen Faistenau ligg 784 meter over havet, 14 kilometer aust om Salzburg.
Hol kyrkje i Hallingdal
Hol kyrkje er ei langkyrkje frå 1924 i Hol kommune i Viken fylke.
Kyrkja står ved krysset mellom riksveg 7 og fylkesveg 50.
Varangeristida
Varangeristida er ei istid for om lag 700-650 millionar år sida og ei av fleire istider i perioden 960-615 millionar år sidan. Ein har funne avleiringar frå denne istida i Noreg, på Spitsbergen, Grønland og i Skottland. Bergartane det er snakk om er tillitt (morenekonglomerat), skifer og sandstein.
Den norske geologen Hans Reusch fann i 1890 noko han meinte var ein tillitt inst i Varangerfjorden. Berglaget låg på eit underlag med tydelege skuringsstriper og han tolka dette som at berglaget var danna under ei istid tilbake i sein prekambrium. Seinare er det vist at ein har to nivå med tillitt i Nord-Noreg og Sør-Noreg. Tillitten som Reusch fann er ein viktig typelokalitet for det som seinare vart kalla Varangeristida.
I Sør-Noreg er det avleiringar frå same periode av moelvkonglomerat i ein serie med sandsteinar (sparagmitt) og andre avleiringar.
I seinare tid er det sådd tvil om typelokaliteten ved Varangerfjorden og ein har indikert at bergarten heller ei blokkstraumavsetting av slam og blokker som opphavleg fløymde utover og stripa opp underlaget.
Norsk Sjakkblad
Norsk Sjakkblad er eit norsk sjakktidsskrift og er no medlemsbladet til Norges Sjakkforbund. Det kjem no ut med vanlegvis 6 nummer i året.
Bladet kom ut allereie i 1906-1909, med til saman 30 nummer, men gjekk deretter inn.
Etter at Norges Sjakkforbund vart stifta i 1914, kom det meir regelmessigheit i utgjevinga frå 1919 til 1929, og deretter frå 1932 til 1939. Etter andre verdskrigen kom det i gang igjen i 1950, og ein heldt det gåande med i alle fall 2-3 nummer i året fram til 1969. Frå 1975 har Norsk Sjakkblad kome ut regelmessig, finansiert over medlemskontingenten til Norges Sjakkforbund.
Norsk Sjakkblad inneheld mellom anna artiklar om sjakkhendingar i Noreg og ute i verda, terminliste over komande sjakkturneringar og ratinglister for dei aktive spelarane.
Sjakkhistorisk forum har digitalisert dei aller fleste årgangane av Norsk Sjakkblad, og gjort dei tilgjengelege på nettet.
Ungdommens Sjakkforbund utgir eit eige medlemsblad, Førsteraden.
Córdoba i Argentina
Córdoba er den nest største byen i Argentina, med 1,33 millionar ibuarar (2010). Byen er hovudstad i Córdoba-provinsen.
Córdoba er ei by med mangfaldige typar industri. Byen er eit handels- og kultursenter, og eit trafikknytepunkt om lag 700 kilometer nordvest om hovudstaden Buenos Aires.
Byen vart grunnlagd i 1573 og var ein sentral stad for jesuittane i det spanske Amerika. Universitetet i Córdoba vart grunnlagd i 1613 og er det eldste i Argentina.
Dvergen Oter
Oter (norrønt Ótr) er ein dverg i norrøn mytologi. Han er son av Reidmar og bror til Fåvne og Regin. Han er omtalt i eddadiktet Reginsmål og i Volsungesoga.
Oter er ein hamskiftar som kan ta form som ein oter. Medan han er i denne tilstanden blir han drepen av Loke, som er i lag med Odin og Høne. Reidmar tek æsene til fange og krev bot for drapet på sonen. Loke fangar dvergen Andvare og tek gullet hans, som mellom anna omfattar ein armring som kan laga nytt gull. Som svar forbanna Andvare ringen. Gullskatten har ei viktig rolle i soga om Sigurd Fåvnesbane.
Angloamerikansk
Angloamerikansk eller amerikansk engelsk er eit sett med engelske dialektar som for det meste blir bruka i Sambandsstatane. Omtrent to tredelar av dei med engelsk som morsmål bur i USA.
Bruken av engelsk i USA kom ved den britiske koloniseringa. Den fyrste bølgja av engelsktalande nybyggarar kom til Nord-Amerika på 1600-talet. På den tida var det også nederlandsk-, fransk-, tysk-, norsk-, spansk-, svensk, skotsk-, walisisk-, irsk-, skotsk-gælisk- og finsk-talande og ei rekke innfødde språk i Nord-Amerika.
Fonologi
Ein kan finne nokre særprega tonefall på austkysten (til dømes i Aust-Ny-England og New York by). Dette er delvis fordi desse områda var i kontakt med England og dermed imiterte prestisjefylte variasjonar av britisk engelsk i ei tid der desse variasjonane gjennomgikk forandringar. I tillegg har mange språksamfunn på austkysten eksistert på sin nåverande plass lenger enn andre. Dei indre delane av USA blei derimot busett av folk frå alle regionar av det eksisterande USA og utvikla difor eit langt meir genergisk lingvistisk mønster.
Dei fleste nord-amerikanske dialektane er rotiske, som engelsk var dei fleste stadene i det 17. hundreåret. Rotisiteten blei vidare støtta av hiberno-engelsk, skotsk engelsk og west country-engelsk. I dei fleste variantane av nord-angloamerikansk er lyden som svarer til bokstaven r retrofleks eller alveolar approksimant, og ikkje ein vibrant [r] eller ein flikk [ɾ] (engelsk flick eller tap). Bortfall av r i stavingsrim skjer nokre gonger i rotiske dialektar der r står i ei trykklaus staving eller eit trykklaust ord og den neste stavinga eller det neste ordet begynner på ein konsonant. I England blei ofte den tapte r-en endra til ein (sjevá), som gir opphavet til ein ny klasse med fallande diftongar. Vidare er er-lyden i fur eller butter'' i angloamerikansk ein monoftong, ein r-farga vokal (med trykk eller utan trykk  som representert i det internasjonale fonetiske alfabetet). Dette skjer ikkje i ikkje-rotiske variantar av nord-amerikansk tale.
Nokre andre endringar i britisk engelsk som ikkje skjer i dei fleste nord-amerikanske dialektane:
På den andre sida, nord-amerikansk engelsk har gjennomgått lydendringar som ikkje har skjedd i Storbritannia, iallfall ikkje i standardvariantane. Her er nokre døme:
Nokon samanfall som finst i dei fleste variantane av både angloamerikansk og britisk engelsk, er:
Ordforråd
Nord-Amerika har gitt engelsk ordforråd mange tusen ord, setningar og frasar. Mange tusen er nå bruka i engelsk internasjonalt; andre derimot døydde berre få år etter at dei oppstod.
Opphavet til eit amerikansk ordforråd
Prosessen med å sette saman nye delar av vokabularet starta så fort kolonistane begynte å låne nemningar for ukjent planteliv, dyreliv og topografi frå indianarspråka. Eksempel på slike nemningar er opossum og raccoon frå powhatan, squash frå narragansett og moose frå aust-abenaki (powhatan, narragansett og aust-abenaki er algonkinske språk). Andre låneord frå indianarspråka, slik som wigwam frå aust-abenaki eller moccasin frå powhatan, viser til artefakt (kulturgjenstandar) som er i vanleg bruk hos dei innfødde i Nord-Amerika. Språka til andre kolonistnasjonar har også bidratt til det amerikanske vokabularet; til dømes cookie, cruller og pit (av ei frukt) frå nederlandsk; levee, portage («bera båtar eller anna gods») og gopher (mest sannsynleg) frå fransk; barbecue, stevedore frå spansk.
Blant dei tidlegaste og mest kjende «engelske» tilføyingane til det amerikanske vokabularet, datert tilbake til tidleg kolonitid først på 1800-talet er termar som beskriv særpreg i det nord-amerikanske landskapet; til dømes, run, branch, fork, snag, bluff, gulch, neck (på tre), barrens, bottomland, notch, knob, riggfle, rapids, watergap, cutoff, trail, timberline og divide. Allereie eksisterande ord, slik som creek, slough, sleet og (i seinare bruk) watershed fekk nye tydingar som var ukjent i England.
Slattery Peak
Slattery Peak er eit noko isolert fjell (kring 600 moh) som stig opp av isen søraust for Mount Terror på Ross Island. Fjellet ligg 5,5 nautiske mil (10 km) sørvest for The Knoll og 3,8 nautiske mil (7 km) aust-nordaust for Rohnke Crests. Det er kalla opp etter Leo Slattery, som overvintra ved Scott-basen tre gonger, to gonger som øvstkommanderande.